Սրան հաջորդում է «Սննդային հավելումների առողջապահության և կրթության օրենքը» (ՍՀԱԿO, Dietary Supplement Health and Education Act – DSHEA, 1994) (26): Այս օրենքն ըստ էության նախատեսված էր մշտապես խոչընդոտել ՊԴՎ-ին կիրարկել կենսակտիվ սննդային հավելումների (ինչպես օրինակ՝ վիտամինների) արտադրությունն ու սպառումը կանոնակարգող «Սնուցիչների մակնշման և կրթության օրենքը»: ՍՀԱԿՕ-ին, որով սննդային հավելումների ոլորտի կանոնակարգումը հերթական «ազդեցիկ» փոփոխության ենթարկվեց, ավելի հանգամանալի կանդրադառնանք: Այն տալիս է սննդային հավելումների պիտակավորման և մակնշման կոնկրետ պահանջները, լիազորում է ՊԴՎ-ին մշակել և հրապարակել «Արտադրության պատշաճ պայմանները» (Good Manufacturing Practice, GMP) սննդային հավելումների համար, սահմանում է «սննդային հավելումներն» ու «սննդային բաղադրիչները» և դասակարգում է դրանք որպես սնունդ։